ང་ཚོས་རྩ་བའི་བསམ་བློ་གཏོང་ཕྱོགས་དེ་གཞི་རྒྱ་ཆེན་པོ་ཞིག་གི་ཐོག་ནས་དགོངས་པ་བཞེས་ཐུབ་ན་དྲན་གྱི་འདུགགནས་ཚུལ་འདི་སྐོར་ང་རང་ཚོ་བོད་པའི་ཤེས་ཡོན་གཅིག་པུ་ཡོད་པའི་མིའི་ཀླད་པས་འདང་ཐབས་མེད།ཕྱི་རྒྱལ་གྱི་ཤེས་ཡོན་གཅིག་པུ་ཡོད་པའི་མིའི་ཀླད་པས་ཀྱང་ཕལ་ཆེར་འདང་ཐབས་ཨེ་ཡོད་སྙམ།ང་ཚོས་འདི་ཉིན་གཅིག་ལ་གོ་བསྡུར་བྱས་ནས་བཟོ་ལྟ་ཆགས་ཐུབ་རྒྱུ་ཕལ་ཆེར་ཁག་པོ་རེད།ཡིན་ནའང་ཚང་མས་དོ་སྣང་བྱས།བསམ་བློའི་ནང་ལ་བཞག་ནས་དེང་སང་འཛམ་གླིང་གི་དངོས་པོ་ཡར་རྒྱས་ཕྱིན་པའི་དུས་རབས་ཉི་ཤུ་པ་འདིའི་གནས་ཚུལ་ལ་གཞིགས་པས།ནང་བསམ་བློའི་ཡར་རྒྱས་གང་འདྲ་བྱས་ནས་གཏོང་ཐུབ་ཀྱི་འདུགགང་འདྲ་བྱས་ནས་ང་ཚོས་ལམ་ཕྱོགས་སྟོན་ཐུབ་ཀྱི་འདུགའདི་ནི་ང་ཚོས་སྦུག་སྲུབ་དོག་པོ་བྱས་པ་མིན་ལ།ལྐུགས་པ་ཨུ་ཚུགས་བྱས་པ་ཡང་མིན།རྒྱ་མིའི་སྐད་ཆ་ལྟར་མི་རིགས་གུ་དོག་རིང་ལུགས་ཀྱི་བསམ་བློ་བཏང་བ་ཡང་མིན།ང་ཚོ་འཛམ་གླིང་འདིའི་སྒང་གི་མི་ཡིན་སྟབས༌།མིས་མི་ལ་བྱུས་གཏོགས་བྱེད་པ་བབ་འོས་ཡིན།ཤེས་སོང་ངམ།འདི་ལ་དགོངས་བཞེས་གནང༌།ཚང་མས་སེམས་ལ་བཞགཤེས་རིག་སྐོར་ལ་ཁུར་དང་དོ་སྣང་ལས་འགན་འཁྲི་མཁན་ཚོས་བསམ་བློ་གཏོང་རྒྱུ་དེ་ཧ་ཅང་གལ་ཆེན་པོ་མིན་ནམ་སྙམ།རིམ་པ་བཞིན་སོ་སོའི་ཉམས་མྱོང་དང༌།དེ་འདྲའི་གནས་ཚུལ་བརྟག་དཔྱད་མང་པོ་ལོ་བསྟུད་ནས་བྱས་པའི་མཇུག་ལ་གཅིག་བྱས་ན་ལམ་སྟོན་ཡག་པོ་དེ་འདྲ་ཏན་ཏན་ཡོང་སྲིད་ཀྱི་རེད།དེ་འདྲ་ཞིག་བྱུང་ན་བསམ་པའི་རེ་བ་ཡོད།